Bygget til Sophie Radich skole er utformet som en firkløver, med tre læringsfløyer og en fjerde fløy med idrettshall, språk- og realfagssenter (flytter fra Kjeller skole) for alle elever i Lillestrøm kommune. Realfag står tradisjonelt sterkt i historien til Kjeller-miljøet, og realfagssatsingen er viktig for Lillestrømskolene. Bygget vil ha et areal på 10 500 kvadratmeter, mens hele området inkludert vil ha et omfang på 11 700 kvadratmeter. FNs bærekraftsmål står sentralt i prosjektet.